CELEX: 32021R2194
Language: lt
Date: 2021-12-13 00:00:00
Title: Tarybos įgyvendinimo reglamentas (ES) 2021/2194 2021 m. gruodžio 13 d. kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje

2021 12 13   
               
               
                  LT
               
               
                  Europos Sąjungos oficialusis leidinys
               
               
                  LI 445/7
               
            
         TARYBOS ĮGYVENDINIMO REGLAMENTAS (ES) 2021/2194
         2021 m. gruodžio 13 d.
         kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. sausio 18 d. Tarybos reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011 (1), ypač į jo 32 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2012 m. sausio 18 d. Taryba priėmė Reglamentą (ES) Nr. 36/2012;
                  
               
                     (2)
                  
                  
                     Taryba tebėra labai susirūpinusi dėl padėties Sirijoje;
                  
               
                     (3)
                  
                  
                     Rusijoje įsikūręs juridinio asmens statuso neturintis privatus karinis subjektas „Vagnerio grupė“ svariai prisideda prie Basharo al-Assado karinių pastangų Sirijoje, visų pirma rengdamas mokymus Sirijos pajėgoms ir su režimu susijusioms nereguliariosioms karinėms pajėgoms ir šioms pajėgoms vadovaudamas;
                  
               
                     (4)
                  
                  
                     Taryba mano, kad du asmenys, dalyvaujantys „Vagnerio grupės“ karinėse operacijose Sirijoje, taip pat trys bendrovės, gaunančios naudos iš Sirijos režimo ir jį remiančios, turėtų būti įtraukti į Reglamento (ES) Nr. 36/2012 II priede pateiktą fizinių ir juridinių asmenų, subjektų ar organizacijų, kuriems taikomos ribojamosios priemonės, sąrašą;
                  
               
                     (5)
                  
                  
                     todėl Reglamentas (ES) Nr. 36/2012 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 36/2012 II priedas iš dalies keičiamas taip, kaip išdėstyta šio reglamento priede.
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gruodžio 13 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 16, 2012 1 19, p. 1.
      
      
         
            PRIEDAS
            Reglamento (ES) Nr. 36/2012 II priedas iš dalies keičiamas taip:
            
                        1)
                     
                     
                        A skirsnyje (Asmenys) pateiktas sąrašas papildomas šiais įrašais:
                        
                                     
                                 
                                 
                                    Vardas, pavardė
                                 
                                 
                                    Identifikavimo informacija
                                 
                                 
                                    Įtraukimo į sąrašą priežastys
                                 
                                 
                                    Įtraukimo į sąrašą data
                                 
                              
                                    „316.
                                 
                                 
                                    Andrey Nikolaevich TROSHEV
                                    (dar žinomas kaip Andrei Mykolayvych TROSHEV)
                                    Андрей Николаевич ТРОШЕВ
                                 
                                 
                                    Pareigos: Atsargos pulkininkas, „Vagnerio grupės“ narys steigėjas ir vykdomasis direktorius (štabo viršininkas)
                                    Laipsnis: atsargos pulkininkas
                                    Šaukinys: Siedoy
                                    Gimimo data: 1953 4 5
                                    Gimimo vieta: Leningradas, buvusi SSRS (dabar Rusijos Federacija)
                                    Pilietybė: Rusijos
                                    Giminystė / verslo partnerystė: Dimitriy Utkin („Vagnerio grupės“ steigėjas); Andrey Bogatov („Vagnerio grupės“ 4-osios žvalgybinės ir šturmo kuopos vadas), Aleksandr Sergeevich Kuznetsov („Vagnerio grupės“ 1-osios žvalgybinės šturmo kuopos vadas)
                                    Lytis: vyras
                                 
                                 
                                    Sirijoje veikiančios ir Sirijos pajėgų mokymus organizuojančios ir joms vadovaujančios „Vagnerio grupės“ vykdomasis direktorius (štabo viršininkas). „Vagnerio grupė“ taip pat remia B. al Assado režimą ir kovoja kartu su Sirijos armija ir su režimu susijusiomis nereguliariosiomis karinėmis pajėgomis.
                                    Andrey Troshev tiesiogiai dalyvauja „Vagnerio grupės“ vykdomose karinėse operacijose Sirijoje, visų pirma Deir ez-Zoro rajone. Todėl jis svariai prisideda prie Basharo al-Assado karinių pastangų, remia Sirijos režimą ir gauna iš jo naudos.
                                 
                                 
                                    2021 12 13
                                 
                              
                                    317.
                                 
                                 
                                    Andrey Mikhailovich BOGATOV
                                    (dar žinomas kaip Andrei Mychailovych BOGATOV)
                                    Андрей Михайлович БОГАТОВ
                                 
                                 
                                    Pareigos: „Vagnerio grupės“ 4-osios žvalgybinės šturmo kuopos vadas
                                    Šaukinys: Brodiaga
                                    „Vagnerio grupės“ identifikacinis numeris: M-1601
                                    Gimimo data: 1964 6 14
                                    Gimimo vieta: Stary Oskol, Belgorodo regionas, buvusi SSRS (dabar Rusijos Federacija)
                                    Pilietybė: Rusijos
                                    Giminystė / verslo partnerystė: Dimitriy Utkin („Vagnerio grupės“ steigėjas); Andrey Nikolaevich Troshev („Vagnerio grupės“ steigiantysis narys ir vykdomasis direktorius (štabo viršininkas)), Aleksandr Sergeevich Kuznetsov („Vagnerio grupės“ 1-osios žvalgybinės šturmo kuopos vadas)
                                    Lytis: vyras
                                 
                                 
                                    Sirijoje veikiančios ir Sirijos pajėgų mokymus rengiančios ir joms vadovaujančios „Vagnerio grupės“ 4-osios žvalgybinės šturmo kuopos vadas. „Vagnerio grupė“ taip pat remia B. al Assado režimą ir kovoja kartu su Sirijos armija ir su režimu susijusiomis nereguliariosioms karinėms pajėgoms.
                                    Andrey Bogatov vadovauja „Vagnerio grupės“ operacijoms Sirijoje ir tiesiogiai dalyvauja „Vagnerio grupės“ karinėse operacijose Sirijoje. Jis dalyvavo Palmyros mūšyje. Todėl jis svariai prisideda prie Basharo al-Assado karinių pastangų, remia Sirijos režimą ir gauna iš jo naudos.
                                 
                                 
                                    2021 12 13“
                                 
                              
                  
                        2)
                     
                     
                        B skirsnyje (Subjektai) pateiktas sąrašas papildomas šiais įrašais:
                        
                                     
                                 
                                 
                                    Pavadinimas
                                 
                                 
                                    Identifikavimo informacija
                                 
                                 
                                    Įtraukimo į sąrašą priežastys
                                 
                                 
                                    Įtraukimo į sąrašą data
                                 
                              
                                    „79.
                                 
                                 
                                    Velada LLC
                                    OOO Велада
                                 
                                 
                                    Adresas: Ochakovskoye Shosse, Dom 28, Building 2, Local 3, Room 8, Moscow, 119530, Russian Federation
                                    Įsteigimo data: 2015 6 29
                                 
                                 
                                    
                                       Velada LLC yra privati bendrovė, veikianti Sirijos naftos ir dujų sektoriuje.
                                    2019 m. gruodžio mėn. Sirijos parlamentas patvirtino sutartį, kuria Velada LLC suteikta teisė plėtoti naftos ir dujų verslą Sirijoje, be kita ko, eksploatuoti naftos telkinius režimo kontroliuojamose srityse šiaurės rytų Sirijoje ir dujų telkinį į šiaurę nuo Damasko. Todėl ji gauna naudos iš Sirijos režimo ir (arba) jį remia.
                                 
                                 
                                    2021 12 13
                                 
                              
                                    80.
                                 
                                 
                                    Mercury LLC
                                    OOO Меркурий
                                 
                                 
                                    Adresas: Leninsky Prospekt, Dom 137, Building 1, Local 2, Room 5, Moscow, Russian Federation
                                 
                                 
                                    
                                       Mercury LLC yra privati bendrovė, veikianti Sirijos naftos ir dujų sektoriuje.
                                    2019 m. gruodžio mėn. Sirijos parlamentas patvirtino sutartį, kuria Mercury LLC suteikta teisė plėtoti naftos ir dujų verslą Sirijoje, be kita ko, eksploatuoti naftos telkinius režimo kontroliuojamose srityse šiaurės rytų Sirijoje ir dujų telkinį į šiaurę nuo Damasko. Todėl ji gauna naudos iš Sirijos režimo arba jį remia.
                                 
                                 
                                    2021 12 13
                                 
                              
                                    81.
                                 
                                 
                                    Evro Polis LLC
                                    OOO Евро Полис
                                 
                                 
                                    Adresas: Ulitsa Bratev, Gozozankinykh, Dom 2B, Pomeshchenie 3.1., Krasnogorsk, 143409, Russian Federation
                                    Giminystė / verslo partnerystė: General Petroleum Corp.
                                    
                                 
                                 
                                    
                                       Evro Polis LLC yra privati bendrovė, susijusi su Sirijoje veikiančia „Vagnerio grupe“; ji veikia kasybos, naftos ir dujų sektoriuose Sirijoje.
                                    
                                       Evro Polis LLC naudojama kaip „Vagnerio grupės“ priedangos subjektas Sirijoje. Ji yra pasirašiusi kelias sutartis su Sirijos režimu per valstybei priklausančią įmonę General Petroleum Corp. ir pagal jas gauna 25 % pajamų iš „Vagnerio grupės“ užimtų naftos ir dujų gamybos telkinių. Todėl ji gauna naudos iš Sirijos režimo ir (arba) jį remia.
                                 
                                 
                                    2021 12 13“